pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม รับมอบหน้ากาก N95 2.1 ล้านชิ้น จากบริษัท ซิน เคอ หยวน สตีล เตรียมแจกจ่ายให้โรงพยาบาล 353 แห่ง พร้อมเผยเดือนนี้ราชทัณฑ์ได้วัคซีนเข็มแรกฉีดให้นักโทษครบ
วันศุกร์ที่ 17 กันยายน 2564
รัฐมนตรีว่าการกระทรวงยุติธรรม รับมอบหน้ากาก N95 2.1 ล้านชิ้น จากบริษัท ซิน เคอ หยวน สตีล เตรียมแจกจ่ายให้โรงพยาบาล 353 แห่ง พร้อมเผยเดือนนี้ราชทัณฑ์ได้วัคซีนเข็มแรกฉีดให้นักโทษครบ
รัฐมนตรีว่าการกระทรวงยุติธรรม รับมอบหน้ากาก N95 2.1 ล้านชิ้น จากบริษัท ซิน เคอ หยวน สตีล เตรียมแจกจ่ายให้โรงพยาบาล 353 แห่ง พร้อมเผยเดือนนี้ราชทัณฑ์ได้วัคซีนเข็มแรกฉีดให้นักโทษได้ครบ ยันฟ้าทะลายโจรเพียงพอ
เมื่อเวลา 11.45 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ว่าที่ร.ต.ธนกฤต จิตรอารีย์รัตน์ เลขานุการ รมว.ยุติธรรม และ นายอายุตม์ สินธพพันธุ์ อธิบดีกรมราชทัณฑ์ รับมอบหน้ากากอนามัย N95 จํานวน 2,100,000 ชิ้น จากบริษัท ซิน เคอ หยวน สตีล จํากัด (ประเทศจีน) โดยมีนายเฉิน หลินฟง กรรมการบริษัท น.อ.มโน พันธุ์นักรบ ที่ปรึกษาบริษัท นายอิสสระ โชติบุรการ และนางศิริเพ็ญ เกียรติเฟื่องฟู เป็นตัวแทนมอบ
นายสมศักดิ์ กล่าวว่า ตนพร้อมด้วยข้าราชการกระทรวงยุติธรรม จะนําหน้ากากอนามัยเหล่านี้ไปกระจายส่งต่อกับบุคลากรทางการแพทย์ ในพื้นที่ 34 จังหวัด มีโรงพยาบาลและโรงพยาบาลส่งเสริมสุขภาพตําบล 353 แห่ง เพื่อไว้ใช้ตามความจําเป็น ซึ่งหน้ากากอนามัย N95 มีราคาตกชิ้นละ 20 บาท คิดเป็นมูลค่ากว่า 4 ล้านบาทต้องขอขอบคุณบริษัท ซิน เคอ หยวน สตีล เป็นอย่างมาก ที่ห่วงใยสถานการณ์โควิดระบาดในขณะนี้
เมื่อถามว่า ความคืบหน้าเรื่องวัคซีนโควิดของกรมราชทัณฑ์ เป็นอย่างไรบ้าง นายสมศักดิ์ กล่าวว่า ทางกรมราชทัณฑ์ได้รับการจัดสรรวัคซีน 107,400 โดส​ ให้แก่เรือนจําในพื้นที่สีแดง​ 57 แห่ง​ ระหว่างวันที่​ 15-17​กันยายน 2564​ ส่วนเรือนจําที่เหลือ​​ 118,640 โดส​ จะจัดส่งระหว่างวันที่​ 20-24​ กันยายน 2564 โดยภายในเดือนกันยายนนี้น่าจะฉีดวัคซีนเข็มแรกให้ผู้ต้องขังทุกคนได้ครบ ส่วนวัคซีนเข็มที่สองเดือนหน้าจะมีการส่งมอบมาให้
เมื่อถามว่า การบริหารจัดการยาฟ้าทะลายโจรคืบหน้าอย่างไรบ้าง นายสมศักดิ์ กล่าวว่า ตอนนี้เรามียาฟ้าทะลายโจรที่กรมราชทัณฑ์ได้ผลิต จัดหาและใช้ภายในเรือนจําซึ่งมีครบสําหรับผู้ต้องขังทุกคน 100% แล้ว รวมทั้งของ ป.ป.ส. ที่ใช้การดัดแปลงเครื่องปั๊มยาบ้ามาผลิตแบบอัดเม็ด ซึ่งสัปดาห์หน้าจะมีการแจกจ่ายให้กับหมู่บ้านกองทุนแม่ของแผ่นดินด้วยเพื่อไว้ใช้สํารองในการรักษาโควิด
เมื่อถามถึงสถานการณ์โควิดภายในเรือนจํา นายสมศักดิ์ กล่าวว่า ในช่วงนี้ถือว่าเราควบคุมได้ดี เพราะเราเร่งการให้ยารักษา โดยเฉพาะฟ้าทะลายโจรที่เรามีเพียงพอสําหรับผู้ต้องขังทุกคน ทําให้สถานการณ์ต่างๆ ดีขึ้น และจากนี้เมื่อเราได้วัคซีนครบ การทํางานของเราจะง่ายขึ้น ทั้งนี้ การบริหารจัดการเราได้ทํางานอย่างแข็งขันโดยมี ท่านปลัดกระทรวงยุติธรรมช่วยดูแล รวมถึงการที่ข้าราชการและเจ้าหน้าที่ทุกคนทุ่มเททํางานอย่างขยันขันแข็งและเต็มที่
รัฐบาลไทย-ข่าวทำเนียบรัฐบาล-กรมการขนส่งทางราง กระทรวงคมนาคม ลงพื้นที่จังหวัดประจวบคีรีขันธ์
วันศุกร์ที่ 19 พฤศจิกายน 2564
กรมการขนส่งทางราง กระทรวงคมนาคม ลงพื้นที่จังหวัดประจวบคีรีขันธ์
เพื่อพิจารณาแนวทางการแก้ปัญหาการปิดจุดตัดทางถนนและทางรถไฟบริเวณบ้านศาลาลัย จังหวัดประจวบคีรีขันธ์
ตามที่ กรมการขนส่งทางราง (ขร.) กระทรวงคมนาคม ได้รับทราบข้อร้องเรียนของประชาชนจังหวัดประจวบคีรีขันธ์ ผ่านหนังสือพิมพ์และสื่อออนไลน์ เมื่อวันที่ 17 พ.ย. 64 เรื่องปัญหาการปิดจุดตัดทางถนนและทางรถไฟบริเวณบ้านศาลาลัย จังหวัดประจวบคีรีขันธ์ ทําให้ชาวบ้านผู้เพาะเลี้ยงกุ้งในพื้นที่ ไม่สามารถขนสินค้าการเกษตร โดยรถบรรทุก ผ่านจุดตัดทางรถไฟได้ ทําให้สินค้าการเกษตรเกิดความเสียหาย นั้น
เมื่อวันที่ 17 - 18 พ.ย. 64 กองมาตรฐานความปลอดภัยและบํารุงทาง ขร. จึงได้ลงพื้นที่จังหวัดประจวบคีรีขันธ์ เพื่อพิจารณาแนวทางการแก้ปัญหา โดยบริเวณดังกล่าว เดิมเป็นจุดตัดทางรถไฟกับถนนเสมอระดับ มีอุปกรณ์ประเภทไม้กั้น ต่อมาได้มีการก่อสร้างเป็นจุดตัดต่างระดับประเภททางลอด (Underpass)ในบริเวณข้างเคียงในโครงการรถไฟทางคู่ช่วงหัวหิน-ประจวบคีรีขันธ์ จึงได้มีการปิดจุดตัดเสมอระดับ แต่เนื่องด้วยทางลอดมีความสูง 3 เมตร ทําให้รถบรรทุกไม่สามารถสัญจรลอดผ่านได้
จากการหารือแนวทางการแก้ปัญหากับบริษัทผู้รับเหมาและบริษัทผู้ควบคุมงานก่อสร้าง ได้ข้อสรุปให้มีการประสานเทศบาลตําบลไร่เก่า เพื่อให้มีการก่อสร้างทางข้ามหรือทางลอดในบริเวณใกล้เคียง ซึ่งทางข้ามหรือทางลอดที่จะสร้างใหม่ จะรองรับรถที่มีความสูงไม่เกิน 4 เมตร พร้อมให้มีมาตรการการป้องกันน้ําท่วมบริเวณดังกล่าว รวมทั้งก่อสร้างถนนเลียบทางรถไฟ เพื่อให้สามารถเลี่ยงไปใช้ทางที่จะสร้างใหม่ได้ โดยให้มีการหารือถึงรูปแบบและวิธีการกับการรถไฟแห่งประเทศไทยต่อไป
ทั้งนี้ ภายหลังเสร็จสิ้นการหารือ ได้มีการลงพื้นที่ติดตามการแก้ไขปัญหาอุบัติเหตุจุดตัดทางรถไฟ ในพื้นที่จังหวัดประจวบคีรีขันธ์ และจังหวัดเพชรบุรี โดยในจังหวัดประจวบคีรีขันธ์ จุดตัดบริเวณกิโลเมตรที่ 207+214 จุดตัดที่ 234+555 และ จุดตัดที่ 265+060 ได้มีการก่อสร้างทางข้าม (Overpass) แล้ว ส่วนจุดตัด 246+708 จุดตัด 253+953 และจุดตัด 293+040 ได้ดําเนินการก่อสร้างทางลอด (Underpass) สําหรับจังหวัดเพชรบุรี จุดตัด 145+296 และจุดตัด 160+149 ได้มีการก่อสร้างทางข้ามแล้ว
สําหรับโครงการก่อสร้างรถไฟทางคู่ช่วงนครปฐม-ชุมพร ได้มีการปรับปรุงจุดตัดเสมอระดับต่างๆ ให้เป็นจุดตัดต่างระดับ พร้อมติดตั้งรั้วกั้นสองข้างทางตามแนวเขตทางรถไฟ โดยมีวัตถุประสงค์เพื่อลดอุบัติเหตุบริเวณจุดตัดทางถนนและทางรถไฟอย่างยั่งยืน
รัฐบาลไทย-ข่าวทำเนียบรัฐบาล-บ้านเคหะสุขเกษม ห้องเช่าราคาถูก เพื่อผู้สูงอายุ
วันอาทิตย์ที่ 8 สิงหาคม 2564
บ้านเคหะสุขเกษม ห้องเช่าราคาถูก เพื่อผู้สูงอายุ
....
ครม. (3 ส.ค. 64) เห็นชอบโครงการต้นแบบ “บ้านเคหะสุขเกษม” เพื่อผู้สูงอายุ เป็นทางเลือกให้ผู้สูงอายุมีบ้านเช่าระยะยาว ค่าเช่าเพียง 2,500 – 3,000 บาทต่อเดือน เริ่มดําเนินการตั้งแต่ปีนี้ไปจนถึงปี 2566 รวม 4,089 หน่วย โดยในระยะแรกจะปรับโครงการบ้านเอื้ออาทร จ.สมุทรปราการ (เทพารักษ์ 4 ) จํานวน 45 หน่วย เพื่อเป็นต้นแบบก่อน
.
บ้านเคหะสุขเกษม เป็นอาคารสูง 5 ชั้น มีลิฟต์โดยสาร ห้องพักมี 2 ขนาด คือ 27 ตร.ม. และ 33 ตร.ม.
มีศูนย์ดูแลสุขภาพ เช่น คลินิกอายุรกรรม พื้นที่จัดกิจกรรมสําหรับผู้พักอาศัย พื้นที่สันทนาการและออกกําลังกาย เป็นต้น
.
เป้าหมายของโครงการเพื่อให้ผู้สูงอายุที่ยังไม่มีที่อยู่อาศัยเป็นของตนเอง ได้มีที่อยู่ที่ถูกสุขลักษณะ สิ่งแวดล้อมดี มั่นคงและปลอดภัย ผู้สนใจสอบถามเพิ่มเติมได้ที่ การเคหะแห่งชาติ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บีโอไอ ลงนาม MOC ร่วมกับ เจโทร
วันจันทร์ที่ 17 มกราคม 2565
บีโอไอ ลงนาม MOC ร่วมกับ เจโทร
บีโอไอ ลงนาม MOC ร่วมกับ เจโทร
บีโอไอลงนามความร่วมมือเจโทรขยายโอกาสการลงทุนไทย-ญี่ปุ่น
บีโอไอลงนามบันทึกข้อตกลงความร่วมมือ (MOC) เป็นภาคีกับเจโทร ส่งเสริมและขยายโอกาสการลงทุนระหว่างไทย – ญี่ปุ่น สนับสนุนการเชื่อมโยง จับคู่ธุรกิจ ตลอดจนต่อยอดเทคโนโลยีขั้นสูง
การวิจัยและพัฒนา เพื่อมุ่งยกระดับประเทศไทยตามแนวทาง BCG
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยว่า บีโอไอ และองค์การส่งเสริมการค้าต่างประเทศของญี่ปุ่น หรือ เจโทร ได้ลงนามในบันทึกข้อตกลงความร่วมมือ (MOC) เพื่อส่งเสริมการลงทุนของบริษัทญี่ปุ่นในประเทศไทยแบบภาคี ให้ทํางานร่วมกันอย่างใกล้ชิดมากขึ้น ในการส่งเสริมให้บริษัทญี่ปุ่นที่ประกอบกิจการในประเทศไทยขยายการลงทุนเพิ่มเติม โดยเฉพาะการลงทุนด้านเทคโนโลยีขั้นสูง การวิจัยและพัฒนาเพื่อต่อยอดอุตสาหกรรมในประเทศไทย
นอกจากนี้ ยังสนับสนุนการเผยแพร่ข่าวสารที่ทันสมัย และเป็นประโยชน์ต่อนักลงทุนทั้งสองประเทศ พร้อมทั้งสนับสนุนการเชื่อมโยงระหว่างผู้ประกอบการไทยและญี่ปุ่น การจับคู่ธุรกิจ และต่อยอดโครงการลงทุนที่ประสบความสําเร็จในอนาคต “ความร่วมมือเป็นภาคีในครั้งนี้ จะเป็นประโยชน์ในการบรรลุเป้าหมายเพื่อส่งเสริมการลงทุนระหว่างสองประเทศอย่างใกล้ชิดมากขึ้น รวมถึงการมีส่วนร่วมในนโยบายสําคัญในการสร้างห่วงโซ่อุปทานที่ยืดหยุ่นมากขึ้นระหว่างไทยและญี่ปุ่น รวมทั้งผลักดันนโยบาย BCG ของรัฐบาล เพื่อยกระดับภาคอุตสาหกรรมไทยในอนาคต” นางสาวดวงใจกล่าว
สําหรับการลงนามบันทึกความร่วมมือ (MOC) ระหว่างสํานักงานคณะกรรมการส่งเสริมการลงทุนและองค์การส่งเสริมการค้าต่างประเทศของญี่ปุ่น โดยมีนายฮากิอุดะ โคอิจิ (H.E. HAGIUDA Koichi) รัฐมนตรีว่าการกระทรวงเศรษฐกิจ การค้าและอุตสาหกรรมของประเทศญี่ปุ่น และนายสุพัฒนพงษ์ พันธ์มีเชาว์ รองนายกรัฐมนตรี และรัฐมนตรีว่าการกระทรวงพลังงาน เป็นประธานและสักขีพยานในพิธีลงนามโดยนางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน เป็นผู้ลงนามฝ่ายไทย และนายทาเคทานิ อัทสึชิ (Mr. TAKETANI Atsushi) ประธาน เจโทร กรุงเทพฯ เป็นผู้ลงนามฝ่ายญี่ปุ่น
ทั้งนี้ ญี่ปุ่นเป็นประเทศที่มีการลงทุนโดยตรง (FDI) ในประเทศไทยสูงสุดเป็นอันดับ 1 โดยในปี 2564 มีโครงการยื่นขอรับการส่งเสริมการลงทุนรวม 178 โครงการ คิดเป็นร้อยละ 22.7 จากโครงการลงทุนต่างประเทศทั้งหมด มูลค่าเงินลงทุนรวม 80,733 ล้านบาท คิดเป็นร้อยละ 17.7 ของมูลค่าเงินลงทุนจากต่างประเทศทั้งหมด
ขณะที่การลงทุนในอุตสาหกรรม BCG ในช่วงปี 2564 มีมูลค่าขอรับการส่งเสริม 152,434 ล้านบาท หรือคิดเป็นสัดส่วนร้อยละ 23.7 จากมูลค่าเงินลงทุนรวมทั้งหมด สําหรับอุตสาหกรรม BCG ครอบคลุมพลังงานสะอาด อุตสาหกรรมไบโอเทคโนโลยี ฯลฯ ซึ่งถือเป็นอุตสาหกรรมที่ประเทศไทยให้ความสําคัญ
เพื่อรองรับการฟื้นตัวของเศรษฐกิจไทยหลังการระบาดของโควิด-19
***********************************************
รัฐบาลไทย-ข่าวทำเนียบรัฐบาล-นายกฯ เน้นย้ำเฝ้าระวัง 7 วันหลังเทศกาลสงกรานต์ พร้อมประเมินสถานการณ์เพิ่มเติมรับเปิดเทอม – มาตรการเข้าออกประเทศ
วันจันทร์ที่ 18 เมษายน 2565
นายกฯ เน้นย้ําเฝ้าระวัง 7 วันหลังเทศกาลสงกรานต์ พร้อมประเมินสถานการณ์เพิ่มเติมรับเปิดเทอม – มาตรการเข้าออกประเทศ
....
พลเอก ประยุทธ์ จันทร์โอชา นายกรัฐมนตรี และ รมว.กลาโหม เป็นห่วงและเน้นย้ําขอความร่วมมือประชาชนทุกภาคส่วนให้ความสําคัญกับช่วง 7 วันหลังเทศกาลสงกรานต์ โดยขอให้ผู้ที่เข้าร่วมกิจกรรมและเดินทางในช่วงเทศกาลสงกรานต์เฝ้าระวังสังเกตอาการตนเองใน 7 วัน รักษาระยะห่าง งดพบปะผู้คนและหลีกเลี่ยงการพูดคุยอย่างใกล้ชิด ตรวจ ATK และขอให้หน่วยงานพิจารณาการปฏิบัติงานที่บ้าน (WFH) ตามความเหมาะสม และปฏิบัติตามมาตรการสาธารณสุขอย่างเคร่งครัด
.
ขณะเดียวกัน ศบค. จะประชุมคณะกรรมการภายในสัปดาห์นี้ เพื่อรับทราบและประเมินสถานการณ์ พิจารณาแนวทางเพิ่มเติม ทั้งเรื่องความพร้อมของการเปิดภาคเรียน มาตรการเข้าออกประเทศ มาตรการแต่ละพื้นที่ให้สอดคล้องกับการขับเคลื่อนเศรษฐกิจและรายได้ของประชาชน รวมถึงพิจารณาเงื่อนไข ความสอดคล้องนําไปสู่แผนปรับโควิดเป็นโรคประจําถิ่นในระยะยาวควบคู่ไปด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“อนุทิน” รับมอบอุปกรณ์เก็บรักษาวัคซีน นำไปฉีดให้ผู้สูงอายุและประชาชนในพื้นที่ สร้างภูมิคุ้มกันโควิดก่อนเทศกาลสงกรานต์
วันจันทร์ที่ 21 มีนาคม 2565
“อนุทิน” รับมอบอุปกรณ์เก็บรักษาวัคซีน นําไปฉีดให้ผู้สูงอายุและประชาชนในพื้นที่ สร้างภูมิคุ้มกันโควิดก่อนเทศกาลสงกรานต์
รองนายกรัฐมนตรีและรัฐมนตรีว่าการกระทรวงสาธารณสุข รับมอบอุปกรณ์บรรจุและรักษาความเย็นวัคซีนสําหรับนําไปฉีดให้ประชาชนในพื้นที่ ให้อสม.ออกรณรงค์ผู้สูงอายุและกลุ่มที่มีโรคประจําตัวฉีดวัคซีน
รองนายกรัฐมนตรีและรัฐมนตรีว่าการกระทรวงสาธารณสุข รับมอบอุปกรณ์บรรจุและรักษาความเย็นวัคซีนสําหรับนําไปฉีดให้ประชาชนในพื้นที่ ให้อสม.ออกรณรงค์ผู้สูงอายุและกลุ่มที่มีโรคประจําตัวฉีดวัคซีน พร้อมให้จัดบริการเชิงรุกฉีดวัคซีนในพื้นที่ห่างไกล ผู้ป่วยติดเตียง เร่งสร้างภูมิคุ้มกันโควิดก่อนเทศกาลสงกรานต์
วันนี้ (21 มีนาคม 2565) ที่กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า วันนี้ นายนะชิดะ คะสุยะ เอกอัครราชทูตวิสามัญผู้มีอํานาจเต็มแห่งญี่ปุ่นประจําราชอาณาจักรไทย พร้อมด้วยนางคยองซัน คิม ผู้อํานวยการองค์การยูนิเซฟ ประเทศไทยได้สนับสนุน หีบเย็น 1,720 ใบ กระติกวัคซีน 1,000 ใบ และอุปกรณ์วัดและบันทึกอุณหภูมิอย่างต่อเนื่อง 1,000 ชิ้น เพื่อบรรจุและรักษาความเย็นวัคซีนในการนําไปฉีดให้กับประชาชน ซึ่งสอดคล้องกับภารกิจที่กระทรวงสาธารณสุขกําลังเร่งรัดดําเนินการในช่วงนี้ คือการนําวัคซีนไปฉีดให้กับผู้สูงอายุ ผู้ป่วยติดเตียงและประชาชนที่อยู่ในพื้นที่ต่างๆ
นายอนุทิน กล่าวว่า ประเทศไทยมีผู้สูงอายุกว่า 2.1 ล้านคนที่ยังไม่ได้รับการฉีดวัคซีน เนื่องจากอยู่ห่างไกล เป็นผู้ป่วยติดเตียง และส่วนหนึ่งไม่ประสงค์จะรับวัคซีน กระทรวงสาธารณสุขได้ให้อสม.ช่วยเคาะประตูบ้านรณรงค์ให้ผู้สูงอายุและผู้ที่มีโรคประจําตัวเข้ารับวัคซีน เพื่อลดการป่วยหนักและเสียชีวิต และให้เจ้าหน้าที่เพิ่มบริการเชิงรุกเข้าไปฉีดวัคซีนให้กับประชาชนในพื้นที่ห่างไกล ผู้ป่วยติดเตียงที่ออกจากบ้านไม่ได้ รวมถึงขอให้ผู้นําศาสนารับรองความปลอดภัยให้กับผู้ที่ปฏิเสธวัคซีน เพื่อเพิ่มความครอบคลุมของผู้ที่ได้รับวัคซีนให้มากที่สุด
สําหรับช่วงเทศกาลสงกรานต์ที่จะมาถึงนี้เป็นช่วงที่สําคัญมาก หากต้องการผ่านสงกรานต์ไปได้ด้วยดีและไม่เกิดความสูญเสียใดๆ การฉีดวัคซีนให้กับผู้สูงอายุและผู้ที่มีโรคประจําตัว เป็นสิ่งที่จําเป็นอย่างยิ่ง ขอให้รีบนําผู้สูงอายุมาฉีดวัคซีนอย่างน้อย 1 – 2 สัปดาห์ก่อนถึงเทศกาลสงกรานต์ ส่วนกลุ่มวัยรุ่นและวัยทํางานคนที่ได้รับวัคซีนแล้ว เมื่อป่วยจะไม่มีอาการมาก แต่ถ้าที่บ้านมีกลุ่ม 608 ที่ยังไม่ได้รับวัคซีน เมื่อกลับไปเยี่ยมบ้านช่วงสงกรานต์ อาจนําเชื้อกลับไปทําให้ติดเชื้อได้ ดังนั้น ขอให้ผู้ที่เดินทางกลับบ้านช่วงเทศกาลสงกรานต์ดูแลตัวเอง รักษาระยะห่าง ในส่วนของกระทรวงสาธารณสุขจะเร่งเดินหน้าฉีดวัคซีนอย่างเต็มกําลัง เพื่อให้เกิดความปลอดภัยกับประชาชนมากที่สุด
********************************************* 21 มีนาคม 2565
รัฐบาลไทย-ข่าวทำเนียบรัฐบาล-เขตสุขภาพที่ 7 ต่อยอดกัญชาทางธุรกิจ ชูจุดเด่นอัตลักษณ์อีสาน ทั้งอาหารพื้นถิ่น - นวดขิดสปาอีสาน
วันศุกร์ที่ 1 เมษายน 2565
เขตสุขภาพที่ 7 ต่อยอดกัญชาทางธุรกิจ ชูจุดเด่นอัตลักษณ์อีสาน ทั้งอาหารพื้นถิ่น - นวดขิดสปาอีสาน
รองนายกรัฐมนตรีและรัฐมนตรีว่าการกระทรวงสาธารณสุข เปิดประชุมวิชาการกัญชาทางการแพทย์ เขตสุขภาพที่ 7 เสริมความเข้มแข็งการขับเคลื่อนงานกัญชาเสรีทางการแพทย์ สร้างศักยภาพ สร้างความรู้ความเข้าใจเกี่ยวกับกัญชากัญชงในทุกมิติ ต่อยอดธุรกิจใน 4 จังหวัดอีสาน
รองนายกรัฐมนตรีและรัฐมนตรีว่าการกระทรวงสาธารณสุข เปิดประชุมวิชาการกัญชาทางการแพทย์ เขตสุขภาพที่ 7 เสริมความเข้มแข็งการขับเคลื่อนงานกัญชาเสรีทางการแพทย์ สร้างศักยภาพ สร้างความรู้ความเข้าใจเกี่ยวกับกัญชากัญชงในทุกมิติ ต่อยอดธุรกิจใน 4 จังหวัดอีสาน “ร้อยแก่นสารสินธุ์” ด้วยจุดเด่นของอัตลักษณ์อีสานทั้งอาหารพื้นถิ่นจากกัญชา และนวดขิดสปาอีสาน
วันนี้ (1 เมษายน 2565) ที่ ศูนย์ประชุมและแสดงสินค้านานาชาติขอนแก่น จ.ขอนแก่น นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.เกียรติภูมิ วงศ์รจิต ปลัดกระทรวงสาธารณสุข เปิดการประชุมวิชาการกัญชาทางการแพทย์ เขตสุขภาพที่ 7 โดยมีผู้บริหารกระทรวงสาธารณสุข หน่วยงานภาครัฐ เอกชน อสม.และประชาชนเข้าร่วมงานจํานวนมาก
นายอนุทินกล่าวว่า กระทรวงสาธารณสุขขับเคลื่อนนโยบายกัญชาทางการแพทย์อย่างต่อเนื่อง เป้าหมายให้มีการใช้ประโยชน์จากกัญชาทางการแพทย์ และผลักดันให้เป็นพืชเศรษฐกิจของชุมชน โดยให้แต่ละเขตสุขภาพจัดการประชุมวิชาการกัญชาทางการแพทย์ เพื่อเร่งสร้างการรับรู้และความเข้าใจให้กับประชาชนและผู้ประกอบการในการนํากัญชามาใช้ประโยชน์และต่อยอดทางธุรกิจเป็นผลิตภัณฑ์สุขภาพ ผลิตภัณฑ์เสริมความงามและอาหารซึ่งเขตสุขภาพที่ 7 ได้ขับเคลื่อนกัญชาเสรีทางการแพทย์อย่างครบวงจร วิสาหกิจชุมชนและผู้ประกอบการในพื้นที่มีการนํากัญชา กัญชง มาต่อยอดทางธุรกิจด้วยการใช้จุดเด่นของอัตลักษณ์อีสาน เช่น อาหารพื้นถิ่นที่มีส่วนผสมจากกัญชา อาทิ น้ําปลาร้าปรุงรสผสมใบกัญชา น้ําพริกกัญชา ดักแด้ทอดกรอบผสมใบกัญชา น้ํามัลเบอร์รี่ผสมใบกัญชา ผลิตภัณฑ์เสริมความงามขัดพอกและบํารุงผิวจากเมล็ดกัญชง ที่น่าสนใจคือ การนําผลิตภัณฑ์กัญชา- กัญชงไปประยุกต์ใช้ในธุรกิจสปาให้มีเอกลักษณ์เฉพาะตัว “นวดอีสานขิดเส้น” ภายใต้แนวคิดนวดกันชง ดื่มกัญชาในสปาอีสาน ช่วยให้ผู้รับบริการรู้สึกสบายและผ่อนคลายยิ่งขึ้น นับว่าช่วยต่อยอดธุรกิจและเพิ่มมูลค่าทางเศรษฐกิจของแต่ละจังหวัดในเขตสุขภาพที่ 7 ได้เป็นอย่างดี
ด้าน นพ.เกียรติภูมิ วงศ์รจิต ปลัดกระทรวงธารณสุข กล่าวว่า เขตสุขภาพที่ 7 ซึ่งประกอบด้วยจังหวัดขอนแก่น ร้อยเอ็ด มหาสารคาม และกาฬสินธุ์ ได้ขับเคลื่อนงานกัญชาอย่างเข้มแข็ง มีพื้นที่สําหรับปลูกกัญชา-กัญชง ถึง 160,463 ตารางเมตร เป็นกัญชา 57 แห่ง และกัญชง 114 แห่ง มีโรงพยาบาลที่มีศักยภาพในการผลิตยาจากกัญชาและผลิตภัณฑ์สมุนไพร คือ โรงพยาบาลมหาสารคาม โรงพยาบาลสุวรรณภูมิ จ.ร้อยเอ็ด โรงพยาบาลกมลาไสย
จ.กาฬสินธุ์ โรงพยาบาลพล จ.ขอนแก่น ส่วนคลินิกกัญชาทางการแพทย์ มีการเปิดให้บริการในโรงพยาบาลสังกัดกระทรวงสาธารณสุขในเขตสุขภาพรวม 74 แห่ง หรือ 96.1% รพ.สต. 9 แห่ง และยังมีโรงพยาบาลเอกชนเปิดให้บริการอีก 4 แห่ง ช่วยทําให้ผู้ป่วยสามารถเข้าถึงยากัญชาทั้งแผนไทย แผนปัจจุบันได้สะดวกขึ้น เฉพาะเดือนมีนาคม 2565 โรงพยาบาลในเขตสุขภาพที่ 7 จ่ายสารสกัดกัญชาสําหรับการรักษา 360 ขวด จ่ายยาตํารับกัญชาแผนไทย เช่น ตํารับศุขไสยาศน์ ตํารับทําลายพระสุเมรุ ฯลฯ รวม 102,787 หน่วย และมีผู้ป่วยระยะประคับประคองที่ได้รับยากัญชาทั้งหมด 125 คน ช่วยให้ผู้ป่วยมีคุณภาพชีวิตที่ดีขึ้น
************************************** 1 เมษายน 2565
รัฐบาลไทย-ข่าวทำเนียบรัฐบาล-กรมสรรพากรเตือนอย่าหลงเชื่ออีเมลปลอมการแจ้งคืนภาษี
วันพฤหัสบดีที่ 21 ตุลาคม 2564
กรมสรรพากรเตือนอย่าหลงเชื่ออีเมลปลอมการแจ้งคืนภาษี
กรมสรรพากรเตือนอย่าหลงเชื่ออีเมลปลอมการแจ้งคืนภาษี ซึ่งมีอีเมลส่งถึงผู้เสียภาษีแจ้งว่ากรมสรรพากรได้โอนเงินคืนภาษีจํานวนหนึ่ง เข้าบัญชีธนาคารทางอินเทอร์เน็ตของผู้เสียภาษี
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ตามที่มีอีเมลส่งถึงผู้เสียภาษีแจ้งว่า กรมสรรพากรได้โอนเงินคืนภาษีจํานวนหนึ่ง เข้าบัญชีธนาคารทางอินเทอร์เน็ตของผู้เสียภาษี โดยมีเงื่อนไขให้ยอมรับคําขอกองทุนภาษี หลังจากนั้นเงินภาษีจะถูกโอนเข้าบัญชีของผู้เสียภาษีภายใน 1 - 2 วันทําการ นั้น
กรมสรรพากร ขอยืนยันว่าอีเมลดังกล่าวเป็นอีเมลปลอม โปรดอย่าหลงเชื่อและทําตามเป็นอันขาด ซึ่งอาจจะทําให้ท่านสูญเสียทรัพย์สินหรือเกิดความเสียหายได้ หากมีข้อสงสัยสามารถสอบถามรายละเอียดเพิ่มเติมได้ที่สํานักงานสรรพากรทุกแห่งทั่วประเทศหรือศูนย์สารนิเทศสรรพากร (RD Intelligence Center) โทร. 1161”
รัฐบาลไทย-ข่าวทำเนียบรัฐบาล-รมช.มนัญญา รับหนังสือชาวประมงพื้นบ้านเสนอต่ออายุประกาศอวนจับแมงกะพรุน
วันศุกร์ที่ 20 สิงหาคม 2564
รมช.มนัญญา รับหนังสือชาวประมงพื้นบ้านเสนอต่ออายุประกาศอวนจับแมงกะพรุน
รมช.มนัญญา รับหนังสือชาวประมงพื้นบ้านเสนอต่ออายุประกาศอวนจับแมงกะพรุน
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ลงพื้นที่รับฟังปัญหาด้านการทําประมงจับแมงกะพรุนและรับเรื่องร้องเรียนปัญหาการทําประมงในพื้นที่อําเภอท่าใหม่ ณ จุดทําประมง อ.ท่าใหม่ จ.จันทบุรี ซึ่งชาวประมงพื้นบ้านได้ยื่นหนังสือเพื่อขอให้กระทรวงเกษตรและสหกรณ์มีคําสั่งต่ออายุประกาศ เรื่อง กําหนดเครื่องมือทําการประมง วิธีการทําการประมง และพื้นที่ทําการประมง ที่ห้ามใช้ทําการประมงในที่จับสัตว์น้ําเขตทะเลชายฝั่ง (ฉบับที่ 2) พ.ศ. 2562
สําหรับประกาศฉบับดังกล่าวเป็นการศึกษาวิจัยเกี่ยวกับรูปแบบการทําการประมงด้วยเครื่องมืออวนจับแมงกะพรุน ซึ่งเก็บรวบรวมข้อมูลจากทั้ง 2 ฝ่าย ได้แก่ ฝ่ายวิชาการของกรมประมง และจากการทําการประมงของชาวประมง จึงอนุญาตให้ใช้เครื่องมืออวนจับแมงกะพรุน ให้สามารถทําการประมงในเขตทะเลชายฝั่งได้ โดยมีผลการบังคับใช้เป็นการชั่วคราวตั้งแต่วันที่ 21 พฤศจิกายน 2562 ถึงวันที่ 31 ธันวาคม 2564 ชาวประมงพื้นบ้านจึงเสนอขอให้ต่ออายุประกาศดังกล่าว ทั้งนี้ รมช.มนัญญา ได้รับหนังสือจากชาวประมง และจะนําเสนอต่อรัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) ต่อไป เพื่อเร่งดําเนินการต่ออายุในปี 2565 - 2566 จากการสอบถามข้อมูลเบื้องต้นพบว่า การวิจัยร่วมกันที่ผ่านมาเป็นไปด้วยดี ชาวประมงปฏิบัติตามกฎระเบียบอย่างเคร่งครัด ซึ่งเป็นเรื่องที่น่ายินดีที่เห็นการมีส่วนร่วมของภาครัฐและชาวประมงร่วมกันเก็บข้อมูลการทําประมงในครั้งนี้ รัฐบาลก็พร้อมให้ความช่วยเหลือพี่น้องชาวประมงอย่างเต็มที่
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงยุติธรรม เข้าร่วมการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) ครั้งที่ ๒/๒๕๖๔ ผ่านระบบการประชุมทางไกล (Video Conference)
วันพฤหัสบดีที่ 15 กรกฎาคม 2564
ผู้ช่วยรัฐมนตรีประจํากระทรวงยุติธรรม เข้าร่วมการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) ครั้งที่ ๒/๒๕๖๔ ผ่านระบบการประชุมทางไกล (Video Conference)
ผู้ช่วยรัฐมนตรีประจํากระทรวงยุติธรรม เข้าร่วมการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) ครั้งที่ ๒/๒๕๖๔ ผ่านระบบการประชุมทางไกล (Video Conference)
ในวันพฤหัสบดีที่ ๑๕ กรกฎาคม ๒๕๖๔ เวลา ๑๐.๐๐ น. ณ ห้องประชุม ๑๐๘ อรรถไกวัลวที ชั้น ๑ อาคารสํานักงานปลัดสํานักนายกรัฐมนตรี ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) ครั้งที่ ๒/๒๕๖๔ โดยมี นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม เข้าร่วมการประชุมดังกล่าวผ่านระบบการประชุมทางไกล (Video Conference)
ที่ประชุมได้พิจารณาการขยายผลโครงการเดินสํารวจออกโฉนดที่ดินเพื่อเสริมสร้างความมั่นคงในพื้นที่จังหวัดชายแดนภาคใต้ ประจําปีงบประมาณ พ.ศ. ๒๕๖๕ – ๒๕๗๐ การขออนุมัติหลักการโครงการแก้ไขปัญหาสุขภาวะและภาวะโภชนาการต่ําของเด็กเล็กในพื้นที่จังหวัดชายแดนภาคใต้ ประจําปีงบประมาณ พ.ศ. ๒๕๖๕ – ๒๕๖๘ การขออนุมัติหลักการและกรอบวงเงินโครงการเมืองปศุสัตว์ภายใต้กรอบระเบียงเศรษฐกิจฮาลาลจังหวัดชายแดนภาคใต้ ตลอดจนการพิจารณาแต่งตั้งคณะอนุกรรมการพิจารณากลั่นกรองร่างยุทธศาสตร์ด้านการพัฒนาจังหวัดชายแดนภาคใต้ ตามมาตรา ๙ แห่งพระราชบัญญัติการบริหารราชการจังหวัดชายแดนภาคใต้ พ.ศ. ๒๕๕๓
รัฐบาลไทย-ข่าวทำเนียบรัฐบาล-ห่วงเยาวชน! รัฐบาลขับเคลื่อน “มหาวิทยาลัยปลอดบุหรี่” ป้องกันนักสูบหน้าใหม่ จัดสิ่งแวดล้อม คุ้มครองสุขภาพเยาวชน
วันจันทร์ที่ 11 กรกฎาคม 2565
ห่วงเยาวชน! รัฐบาลขับเคลื่อน “มหาวิทยาลัยปลอดบุหรี่” ป้องกันนักสูบหน้าใหม่ จัดสิ่งแวดล้อม คุ้มครองสุขภาพเยาวชน
.....
รัฐบาลเดินหน้าขับเคลื่อนการสร้าง “มหาวิทยาลัยให้เป็นพื้นที่ปลอดบุหรี่” โดยกระทรวงสาธารณสุข และกระทรวงการอุดมศึกษา วิทยาศาสตร์ วิจัยและนวัตกรรม ลงนามบันทึกข้อตกลงกับอธิการบดีสถาบันอุดมศึกษา 155 แห่งทั่วประเทศ และสมาพันธ์เครือข่ายแห่งชาติเพื่อสังคมไทยปลอดบุหรี่ ให้มหาวิทยาลัยประกาศเป็นนโยบายสถานศึกษา จัดสิ่งแวดล้อมปลอดบุหรี่ จัดบริการคัดกรอง บําบัด ฟื้นฟูผู้ต้องการเลิกบุหรี่ สอดแทรกเนื้อหาในการเรียน และปฏิเสธการสนับสนุนจากผู้เกี่ยวข้องกับธุรกิจยาสูบ
.
เนื่องจากบุหรี่เป็นปัจจัยสําคัญในการเกิดโรคไม่ติดต่อ เช่น โรคมะเร็ง โรคปอดอุดกั้นเรื้อรัง โรคหัวใจและหลอดเลือด ซึ่งปัจจุบันมีนิสิต นักศึกษา สูบบุหรี่เกือบ 900,000 คน และมีการพบเห็นการสูบบุหรี่หรือได้รับควันบุหรี่เพิ่มขึ้น 5 เท่าจากปี 2560 นอกจากนี้ ยังต้องป้องกันเยาวชนจากบุหรี่ไฟฟ้า ซึ่งศูนย์วิจัยและจัดการความรู้เพื่อควบคุมยาสูบ พบว่าทําให้เกิดการเริ่มใช้บุหรี่ได้มากขึ้น 4 เท่าด้วย เพื่อป้องกันการเกิดนักสูบหน้าใหม่ และคุ้มครองสุขภาพเยาวชนอันเป็นอนาคตของประเทศ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-แรงงานแจงไม่พบการเลิกจ้างกรณี บ.ขนส่ง ลอยแพลูกจ้าง 400 คน หากเกิดเหตุจริงพร้อมคุ้มครองลูกจ้างตามกฎหมาย
วันเสาร์ที่ 11 ธันวาคม 2564
แรงงานแจงไม่พบการเลิกจ้างกรณี บ.ขนส่ง ลอยแพลูกจ้าง 400 คน หากเกิดเหตุจริงพร้อมคุ้มครองลูกจ้างตามกฎหมาย
แรงงานตรวจสอบเบื้องต้นกรณีเพจสังคมโรงงานให้ข่าวว่าบริษัทขนส่งแห่งหนึ่ง ย่านสมุทรปราการ เตรียมเลิกจ้างลูกจ้างกว่า 400 ชีวิต นั้นไม่พบข้อเท็จจริงดังกล่าว และยังไม่พบว่ามีบริษัทขนส่งปิดกิจการ แนะหากเกิดกรณีดังกล่าวจริงขอให้นายจ้างดําเนินการเลิกจ้างตามกฎหมาย
นางเธียรรัตน์ นะวะมะวัฒน์ โฆษกกระทรวงแรงงานเปิดเผยถึงกรณีที่เพจสังคมโรงงาน ให้ข่าวว่าบริษัทขนส่งแห่งหนึ่ง ในพื้นที่จังหวัดสมุทรปราการ เตรียมปิดกิจการ ส่งผลให้ลูกจ้างกว่า 400 ชีวิตต้องตกงานกระทันหัน ซึ่งเรื่องนี้ นายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยลูกจ้างและให้ความสําคัญในการช่วยเหลือบรรเทาปัญหาความเดือดร้อนพี่น้องผู้ใช้แรงงานให้ได้รับสิทธิประโยชน์ตามกฎมายคุ้มครองแรงงาน จึงได้สั่งการให้กรมสวัสดิการและคุ้มครองแรงงานเข้าตรวจสอบข้อเท็จจริง โดยนายนิยม สองแก้ว อธิบดีกรมสวัสดิการและคุ้มครองแรงงาน ได้มอบหมายให้สํานักงานสวัสดิการและคุ้มครองแรงงานจังหวัดสมุทรปราการตรวจสอบข้อเท็จจริงเบื้องต้น พบว่าไม่พบบริษัทขนส่งปิดกิจการ หรือการเลิกจ้างลูกจ้างจํานวน 400 คน แต่ทางกรมฯไม่ได้นิ่งนอนใจพร้อมคุ้มครองสิทธิลูกจ้างให้ได้รับสิทธิประโยชน์ตามกฎหมายคุ้มครองแรงงานหากเกิดเหตุการณ์ดังกล่าวขึ้น และขอให้บริษัทฯที่ต้องการจะเลิกจ้างลูกจ้างให้ปฏิบัติให้ถูกต้องตามกฎหมาย พร้อมจ่ายค่าชดเชยและเงินตามกฎหมายคุ้มครองแรงงานให้กับลูกจ้าง ซึ่งหากนายจ้างไม่ปฏิบัติตาม ขอความร่วมมือให้ลูกจ้างที่ไม่ได้รับสิทธิตามกฎหมายเข้ามายื่นคําร้องต่อพนักงานตรวจแรงงาน สํานักงานสวัสดิการและคุ้มครองแรงงานพื้นที่ หรือจังหวัดที่ลูกจ้างปฏิบัติงาน โดยสิทธิที่ลูกจ้างพึงได้ตามกฎหมาย ประกอบด้วย ค่าชดเชย สินจ้างแทนการบอกกล่าวล่วงหน้า ค่าจ้างสําหรับวันหยุดพักผ่อนประจําปีสะสม หรือตามสัดส่วน ใบสําคัญการทํางาน เงินสวัสดิการต่าง ๆ ตามที่กําหนดในระเบียบของนายจ้าง และแนะนําพี่น้องผู้ใช้แรงงานหากถูกเลิกจ้าง หรือบริษัทฯปิดกิจการนั้น นอกจากสิทธิด้านคุ้มครองแรงงานแล้ว ยังสามารถใช้สิทธิประกันสังคมกรณีว่างงาน พร้อมทั้งหางานใหม่ได้ที่กรมการจัดหางาน
โฆษกกระทรวงแรงงาน กล่าวเพิ่มเติมว่านายสุชาติ ชมกลิ่น รัฐมนตรีว่าการกระทรวงแรงงานได้ฝากส่งกําลังใจให้กับพี่น้องแรงงานทุกท่านในช่วงสิ้นปีนี้ให้ผ่านพ้นวิกฤตไปได้อย่างราบรื่น ซึ่งกระทรวงแรงงานให้ความสําคัญในการแก้ไขปัญหาความเดือดร้อนของผู้ใช้แรงงานให้ได้รับการช่วยเหลือตามกฎหมายแรงงานโดยเร็วที่สุด ทั้งนี้ หากมีข้อสงสัยสอบถามได้ที่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานคร ทั้ง 10 พื้นที่ หรือสายด่วน 1506 กด 3
รัฐบาลไทย-ข่าวทำเนียบรัฐบาล-ครม.อนุมัติงบกลางฯ 869 ล้าน จ่ายเงินอุดหนุนเกษตรกรโครงการส่งเสริมปลูกข้าวอินทรีย์ พร้อมขยายเวลาโครงการถึงสิ้นปีงบ 65
วันอังคารที่ 14 กันยายน 2564
ครม.อนุมัติงบกลางฯ 869 ล้าน จ่ายเงินอุดหนุนเกษตรกรโครงการส่งเสริมปลูกข้าวอินทรีย์ พร้อมขยายเวลาโครงการถึงสิ้นปีงบ 65
ครม.อนุมัติงบกลางฯ 869 ล้าน จ่ายเงินอุดหนุนเกษตรกรโครงการส่งเสริมปลูกข้าวอินทรีย์ พร้อมขยายเวลาโครงการถึงสิ้นปีงบ 65
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 14 กันยายน 2564 ว่า ครม.อนุมัติงบกลางฯ ปี 2564 รายการสํารองจ่ายเพื่อกรณีฉุกเฉินหรือจําเป็น วงเงิน 869.93 ล้านบาท เพื่ออุดหนุนเกษตรกรของโครงการส่งเสริมการผลิตข้าวอินทรีย์ ปี2562 ส่วนงบประมาณอีก 47.86 ล้านบาท ให้กรมการข้าวปรับแผนการปฏิบัติงานและแผนการใช้จ่ายงบประมาณประจําปีงบประมาณ 2564 นอกจากนี้ ที่ประชุมได้อนุมัติขยายระยะเวลาการดําเนินงานโครงการส่งเสริมการผลิตข้าวอินทรีย์ จากเดิมสิ้นสุดปีงบประมาณ 2564 เป็นสิ้นสุดปีงบประมาณ 2565 ตามที่กระทรวงเกษตรและสหกรณ์เสนอ
โครงการส่งเสริมการผลิตข้าวอินทรีย์นี้ ดําเนินการมาตั้งแต่ปี 2560 จนถึงปัจจุบัน ภายใต้นโยบายการรักษาเสถียรภาพราคาข้าวและรายได้ของเกษตรกรและบริหารจัดการข้าวตลอดห่วงโซ่อุปทาน ซึ่งมีระยะเวลาดําเนินการ 5 ปี (ปี 2560 – 2564) กรอบวงเงินทั้งสิ้น 9,696 ล้านบาท เพื่อชดเชยรายได้จากการผลิตข้าวที่ได้ผลผลิตลดลงในระยะเริ่มต้นของการผลิตระบบอินทรีย์ต่อเนื่อง 3 ปี ไม่เกินรายละ 15 ไร่ สําหรับผลการดําเนินโครงการในปี 2560 - 2562 ที่ผ่านมา มีเกษตรกรเข้าร่วมโครงการ 58 จังหวัด จํานวนทั้งสิ้น 5,818 กลุ่ม เกษตรกรกว่า 1.3 แสนราย รวมพื้นที่ 1.2 ล้านไร่
รัฐบาลไทย-ข่าวทำเนียบรัฐบาล-เอกอัครราชทูตเนปาลประจำประเทศไทยเข้าเยี่ยมคารวะรัฐมนตรีว่าการกระทรวงการอุดมศึกษาฯ
วันจันทร์ที่ 7 มีนาคม 2565
เอกอัครราชทูตเนปาลประจําประเทศไทยเข้าเยี่ยมคารวะรัฐมนตรีว่าการกระทรวงการอุดมศึกษาฯ
เอกอัครราชทูตเนปาลประจําประเทศไทยเข้าเยี่ยมคารวะรัฐมนตรีว่าการกระทรวงการอุดมศึกษาฯ
เมื่อวันที่ 28 กุมภาพันธ์ 2565 ศาสตราจารย์พิเศษ เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม และรองปลัดกระทรวงการอุดมศึกษาฯ (รองศาสตราจารย์พาสิทธิ์ หล่อธีรพงศ์) ได้ให้การต้อนรับ Mr. Ganesh Prasad Dhakal เอกอัครราชทูตสหพันธ์สาธารณรัฐประชาธิปไตยเนปาลประจําประเทศไทย ในโอกาสที่เข้ารับหน้าที่ใหม่ ณ ห้องพระจอมเกล้า อาคารสํานักงานปลัดกระทรวงการอุดมศึกษาฯ โดยทั้งสองฝ่ายได้มีการหารือและแลกเปลี่ยนข้อคิดเห็นเกี่ยวกับความสัมพันธ์ระหว่างไทยและเนปาล รวมทั้งการขยายโอกาสในการทําความร่วมมือทางวิชาการ ดังนี้
ไทยและเนปาลมีความคล้ายคลึงกันทางศาสนา สังคมและวัฒนธรรม และทั้งสองประเทศต่างได้ให้ความสําคัญต่อภาคการเกษตร และเนปาลสนใจที่จะขยายความร่วมมือกับหน่วยงานและสถาบันอุดมศึกษาไทย โดยเฉพาะทางด้านการเกษตรและการท่องเที่ยวซึ่งก่อนหน้านี้ เอกอัครราชทูตเนปาลฯ ได้มีการเยือนและหารือกับผู้บริหารหน่วยงานในสังกัด อว. เช่น สํานักงานพัฒนาวิทยาศาสตร์และเทคโนโลยีแห่งชาติ (พว.) เกี่ยวกับความร่วมมือดังกล่าว
ในโอกาสนี้ รัฐมนตรีว่าการกระทรวงการอุดมศึกษาฯ ได้ให้ข้อคิดเห็นเพิ่มเติมว่า นอกจากความร่วมมือด้านศาสนาและวัฒนธรรมแล้ว ไทยและเนปาลยังร่วมมือกันในสาขาด้านการเกษตรและอื่นๆ โดย อว. มีหน่วยงานที่ดําเนินการเกี่ยวข้อง ทั้งสถาบันทางวิทยาศาสตร์และการวิจัย รวมทั้งสถาบันอุดมศึกษาไทยอีกหลายแห่งที่สามารถร่วมมือกันได้ ดังนั้น จึงขอเชิญให้เอกอัครราชทูตเนปาลได้ไปร่วมเยี่ยมชมสถาบัน/หน่วยงานในสังกัดของกระทรวงการอุดมศึกษาฯ เพิ่มเติม อาทิ สถาบันวิจัยวิทยาศาสตร์และเทคโนโลยีแห่งประเทศไทย (วังน้ําเขียว) องค์การพิพิธภัณฑ์วิทยาศาสตร์แห่งชาติ สถาบันดาราศาสตร์แห่งชาติ (จังหวัดเชียงใหม่) มหาวิทยาลัยเกษตรศาสตร์ และมหาวิทยาลัยแม่โจ้ และหากเป็นความร่วมมือในด้านศิลปวัฒนธรรม กระทรวงการอุดมศึกษาฯ ก็มีมหาวิทยาลัยศิลปากรที่มีความเข้มแข็งในด้านนี้
นอกจากนี้ รองปลัดกระทรวงการอุดมศึกษาฯ (รองศาสตราจารย์พาสิทธิ์ หล่อธีรพงศ์) ได้แลกเปลี่ยนข้อมูลว่าไทยกําลังอยู่ระหว่างการจัดตั้ง Thailand Academy of Sciences และเนปาลเองก็มี Nepal Academy of Science and Technology ซึ่งจะเป็นโอกาสดีที่ไทยจะได้เรียนรู้จากเนปาล และทั้งสองฝ่ายสามารถที่จะ
มีความร่วมมือระหว่างกันได้ต่อไป
เอกอัครราชทูตเนปาลได้กล่าวขอบคุณรัฐมนตรีว่าการกระทรวงการอุดมศึกษาฯ ในโอกาสที่ได้ให้เข้าเยี่ยมคารวะและหารือความร่วมมือ พร้อมทั้งเรียนเชิญรัฐมนตรีว่าการกระทรวงการอุดมศึกษาฯ และคณะให้เดินทางไปเจรจาความร่วมมือและเยือนลุมพินีวันซึ่งเป็นพุทธสังเวชนียสถานที่สําคัญ ณ ประเทศเนปาลด้วย
รัฐบาลไทย-ข่าวทำเนียบรัฐบาล-ลดเงินสมทบประกันสังคมทุกมาตรา มีผลบังคับแล้วถึง ก.ค. เสริมสภาพคล่องนายจ้าง เพิ่มกำลังใช้จ่ายผู้ประกันตนแต่ยังรับสิทธิประโยชน์ทดแทนคงเดิม
วันจันทร์ที่ 9 พฤษภาคม 2565
ลดเงินสมทบประกันสังคมทุกมาตรา มีผลบังคับแล้วถึง ก.ค. เสริมสภาพคล่องนายจ้าง เพิ่มกําลังใช้จ่ายผู้ประกันตนแต่ยังรับสิทธิประโยชน์ทดแทนคงเดิม
ลดเงินสมทบประกันสังคมทุกมาตรา มีผลบังคับแล้วถึง ก.ค. เสริมสภาพคล่องนายจ้าง เพิ่มกําลังใช้จ่ายผู้ประกันตนแต่ยังรับสิทธิประโยชน์ทดแทนคงเดิม
วันที่ 9 พ.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่รัฐบาลได้มีมาตรการดูแลภาระครองชีพ เพื่อบรรเทาผลกระทบแก่ประชาชนจากทั้งการแพร่ระบาดของโควิด-19 และสถานการณ์ราคาพลังงานที่เพิ่มขึ้นจากปัญหาความขัดแย้งในภูมิภาคยุโรป ขณะนี้หลายโครงการได้เริ่มมีผลบังคับแล้วและมีระยะเวลาดําเนินโครงการตั้งแต่ พ.ค.-ก.ค. อาทิ มาตรการเพิ่มส่วนลดซื้อก๊าซหุงต้มแก่ผู้ถือบัตรสวัสดิการแห่งรัฐเป็น 100 บาท/เดือนมาตรการส่วนลดค่าน้ํามันแก่ผู้ขับขี่มอเตอร์ไซค์รับจ้าง มาตรการลดอัตราค่าไฟฟ้าผันแปร (ค่า Ft) แก่ผู้ใช้ไฟฟ้ารายย่อยและกิจการขนาดเล็กที่ใช้ไฟฟ้าไม่เกิน 300 หน่วยต่อเดือน
ทั้งนี้ อีกมาตรการที่เริ่มมีผลบังคับตั้งแต่เดือนพ.ค.- ก.ค.เช่นกัน คือการลดเงินสมทบเข้ากองทุนประกันสังคมของผู้ประกันตนมาตรา 33 ซึ่งมีอยู่ประมาณ 11.2 ล้านคน ได้ปรับลดทั้งส่วนเงินสมทบของนายจ้างและผู้ประกันตนจากเดิมร้อยละ 5 เหลือฝ่ายละร้อยละ 1 ของค่าจ้าง ส่วนของผู้ประกันตนมาตรา 39 ซึ่งมีอยู่ประมาณ 1.9 ล้านคน ปรับลดอัตราเงินสมทบจาก 432 บาทต่อเดือน ก็ลดลงเหลือ 91 บาทต่อเดือน
น.ส.ไตรศุลี กล่าวว่า สําหรับผู้ประกันตนมาตรา 40 ซึ่งมีอยู่ 10.7 ล้านคน ได้มีการขยายระยะเวลาลดเงินสมทบเป็นเวลา 6 เดือนตั้งแต่ ก.พ.-ก.ค. 2565 ซึ่งเมื่อวันที่ 8 พ.ค. 2565 ที่ผ่านมา ราชกิจจานุเบกษาก็ได้เผยแพร่อัตราเงินสมทบในส่วนของรัฐบาล ซึ่งจะทําให้อัตราเงินสมทบของผู้ประกันตนกับรัฐบาลลดลง ใน 3 ทางเลือก แยกเป็น
1) ผู้ประกันตนที่เดิมจ่ายเงินสมทบอัตรา 70 บาทต่อเดือน ลดลงเป็น 42 บาทต่อเดือน รัฐบาลลดเงินสมทบจาก 30 บาทเหลือ 21 บาทต่อเดือน ผู้ประกันตนมีสิทธิได้รับประโยชน์ทดแทน ในกรณีการประสบอันตรายหรือเจ็บป่วย กรณีทุพพลภาพ และกรณีตาย
2) ผู้ประกันตนที่จ่ายเงินสมทบในอัตรา 100 บาทต่อเดือน ลดลงเป็น 60 บาทต่อเดือน รัฐบาลลดเงินสมทบจากเดือนละ 50 บาท เหลือ 30 บาทต่อเดือน ผู้ประกันตนมีสิทธิได้รับประโยชน์ทดแทน ในกรณีการประสบอันตรายหรือเจ็บป่วย กรณีทุพพลภาพ กรณีตาย และกรณีชราภาพ
3) ผู้ประกันตนที่อัตราเดิมจ่ายสมทบ 300 บาทต่อเดือน ลดลงเป็น 180 บาทต่อเดือน รัฐบาลลดเงินสมทบจาก 150 บาท เหลือ 90 บาทต่อเดือน ผู้ประกันตนมีสิทธิได้รับประโยชน์ทดแทน ในกรณีการประสบอันตรายหรือเจ็บป่วย กรณีทุพพลภาพ กรณีตาย กรณีชราภาพ และกรณีสงเคราะห์บุตร
“รัฐบาลได้ใช้กลไกของกองทุนประกันสังคม เพื่อช่วยเพิ่มกําลังการใช้จ่ายให้กับผู้ประกันตน และลดต้นทุนให้แก่นายจ้างในช่วงระยะเวลาหนึ่ง เพื่อบรรเทาผลกระทบจากทั้งโควิด-19 และสถานการณ์ราคาพลังงาน แต่ผู้ประกันตนทุกกลุ่มทั้งตามมาตรา 33, 39 และ 40 รวมเกือบ 24 ล้านคนยังได้รับการคุ้มครองตามสิทธิประโยชน์ทดแทนเช่นเดิม” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-The Prime Minister visited a high-value agricultural operation at Ban Tha Yim Mueang, Sakon Nakhon, and advised on adaptability to expand the quality in every factor.
วันพฤหัสบดีที่ 16 มิถุนายน 2565
The Prime Minister visited a high-value agricultural operation at Ban Tha Yim Mueang, Sakon Nakhon, and advised on adaptability to expand the quality in every factor.
The Prime Minister visited a high-value agricultural operation at Ban Tha Yim Mueang, Sakon Nakhon, and advised on adaptability to expand the quality in every factor.
June 15, 2022, at 1400hrs, Ban Tha Yim, Mueang Sakon Nakhon, Sakon Nakhon Province, Government Spokesperson Thanakorn Wangboonkongchana disclosed that General Prayut Chan-o-cha, Prime Minister and Minister of Defense, together with delegations, visited the high-value agricultural operation in Sakon Nakhon province, where it has also set goals to cultivate agriculture and agro-industry with high-value innovations. In the field of livestock development, significant economic animal raising has been publicized, namely the four wonders of Phu Phan Center (Phu Phan Black Chicken, Phu Phan Pig, Phu Phan Cattle, and Phu Phan Black Rabbit), developed by the Phu Phan Development Study Center Royal Initiative Project and related agencies.
On this occasion, the Prime Minister greeted and encouraged beef cattle farmers and fed the cattle. In contrast, representatives of beef cattle farmers have requested support from academics in various fields, such as processing and developing meat quality so Thai meat can compete in international markets, and generate more income for farmers.
Prime Minister appreciated the cattle raisers and the Young Smart Farmers group, who learned how to adjust and adapt the way of cattle raising to suit and satisfy the crisis. It is an example of resilience and good management, especially in contributing quality food at a lower price than the market. As for supporting academics, the Prime Minister had assigned the provincial governor to cooperate with academics and advisors to cattle raisers to enrich the quality in every aspect. The Prime Minister emphasizes that everything in the present is constantly changing. Therefore, it’s important to follow up on the news and be aware of the changes in the world, and also apply the knowledge and suitable information to each area. And he also confirmed that the government is always ready to support and help farmers' well-being.
Then the Prime Minister and his delegation continued to Wat Pa Nak Nimit, Tambon Tong Kob, Amphoe Khok Si Suphan, and Wat Phra That Choeng Chum Worawihan, That Choeng Chum Subdistrict, Mueang Sakon Nakhon, Sakon Nakhon Province.
รัฐบาลไทย-ข่าวทำเนียบรัฐบาล-รัฐบาลลดภาษีนำเข้ารถยนต์ไฟฟ้า สูงสุดร้อยละ 40
วันพุธที่ 23 กุมภาพันธ์ 2565
รัฐบาลลดภาษีนําเข้ารถยนต์ไฟฟ้า สูงสุดร้อยละ 40
วันพุธที่ 23 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสนับสนุนการใช้รถยนต์ไฟฟ้าภายในประเทศโดยเห็นชอบร่างประกาศกระทรวงการคลัง เรื่อง การลดอัตราอากรและยกเว้นอากรศุลกากร โดยเป็นการลดอัตราภาษีอากรขาเข้าสําหรับรถยนต์ไฟฟ้าแบบแบตเตอรี่สําเร็จรูป CBU ประกอบสําเร็จรูปนําเข้าทั้งคัน ให้ได้รับสิทธิพิเศษภายใต้ความตกลงเขตการค้าเสรี FTA และการนําเข้าทั่วไปในปี 2565-2566 โดยกลุ่มที่มีราคาขายปลีกไม่เกิน 2 ล้านบาทกรณีใช้สิทธิ FTA อากรไม่เกินร้อยละ 40 ให้ยกเว้นอากร อากรเกินร้อยละ 40 ให้ลดลงร้อยละ 40 กรณีนําเข้าทั่วไปอากรร้อยละ 80 ให้ลดลงเหลือร้อยละ 40 กลุ่มที่มีราคาขายปลีก 2-7 ล้านบาทใช้สิทธิ FTA อากรไม่เกินร้อยละ 20 ให้ยกเว้นอากร อากรเกินร้อยละ 20 ให้ลดลงร้อยละ 20 และอากรนําเข้าทั่วไปลดเหลือร้อยละ 60
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สั่งการเร่งพิจารณาราคาน้ำมันปาล์ม บรรเทาภาระค่าใช้จ่ายของประชาชนต่อเนื่อง พร้อมกำชับให้ควบคุมไม่ให้ตั้งราคาสูงเกินมาตรฐานและตรวจสอบปริมาณให้เพียงพอต่อการบริโภค
วันพฤหัสบดีที่ 19 พฤษภาคม 2565
โฆษกรัฐบาลเผย นายกฯ สั่งการเร่งพิจารณาราคาน้ํามันปาล์ม บรรเทาภาระค่าใช้จ่ายของประชาชนต่อเนื่อง พร้อมกําชับให้ควบคุมไม่ให้ตั้งราคาสูงเกินมาตรฐานและตรวจสอบปริมาณให้เพียงพอต่อการบริโภค
โฆษกรัฐบาลเผย นายกฯ สั่งการ เร่งพิจารณาราคาน้ํามันปาล์ม บรรเทาภาระค่าใช้จ่ายของประชาชนต่อเนื่อง พร้อมกําชับให้ควบคุมไม่ให้ตั้งราคาสูงเกินมาตรฐานและตรวจสอบปริมาณให้เพียงพอต่อการบริโภค
วันนี้ 19 พ.ค. 65นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการทุกหน่วยงานที่เกี่ยวข้องพิจารณาแก้ไขราคาน้ํามันปาล์มเพื่อบรรเทาภาระค่าครองชีพของพี่น้องประชาชน โดยกําชับกระทรวงพานิชย์หาแนวทางช่วยเหลือกลุ่มผู้บริโภคอย่างเป็นรูปธรรมทั้งในระยะสั้นและระยะยาว ดูแลเรื่องการควบคุมราคาสินค้าประเภทอื่นไม่ให้ฉกฉวยโอกาสขึ้นราคาหรือค้ากําไรเกินควร อีกทั้งตรวจสอบปริมาณน้ํามันปาล์มให้มีเพียงพอต่อความต้องการของประชาชน และไม่ให้เกิดการกักตุนสินค้าขึ้น
โฆษกประจําสํานักนายกรัฐมนตรี กล่าวว่าจากกรณีที่ราคาปาล์มน้ํามันสูงขึ้นจากกิโลกรัมละ 2 บาท ขึ้นเป็นกิโลกรัมละ 11-12 บาท ในช่วง 2-3 ปีที่ผ่านมา แม้เป็นตัวเลขที่น่าพอใจต่อพี่น้องเกษตรกรชาวสวนปาล์ม แต่ส่งผลกระทบเป็นวงกว้างแก่ผู้บริโภคทั้งการประกอบอาหารและการใช้เป็นส่วนผสมในน้ํามันเชื้อเพลิงยานยนต์ นายกรัฐมนตรีจึงสั่งการให้เร่งหามาตรการควบคุมและแก้ไขปัญหาราคาน้ํามันปาล์ม ในโอกาสนี้ ที่ประชุมคณะกรรมการนโยบายตลาดปาล์ม ได้มีข้อสรุปให้จัดตั้งคณะอนุกรรมการฯ ประกอบด้วยตัวแทน 5 ฝ่าย ได้แก่ ตัวแทนส่วนราชการ ตัวแทนภาคเกษตรกร ตัวแทนโรงสกัด ตัวแทนของโรงงานผลิตน้ํามันปาล์มขวดบริโภค และตัวแทนผู้ส่งออกที่เป็นผู้มีส่วนร่วม เพื่อร่วมดูแลอย่างรอบด้าน ทั้งราคาผลปาล์มดิบและน้ํามันปาล์มขวดให้อยู่ในราคาที่เหมาะสม ไม่ให้ค้ากําไรเกินควร อีกทั้งดูแลเรื่องปริมาณไม่ให้ขาดตลาด สั่งการให้มีการตรวจสต๊อกทุกสัปดาห์และรายงานผล ซึ่งหากพบการค้ากําไรเกินควรมีโทษจําคุกไม่เกิน 7 ปี ปรับไม่เกิน 140,000 บาท หรือทั้งจําทั้งปรับ ทั้งนี้ กระทรวงพานิชย์ได้ตรึงราคาน้ํามันปาล์ม จากราคาเดิมตามโครงสร้างประมาณ 75-76 บาทต่อขวด เหลือประมาณ 65- 68 บาท
นายธนกรฯ กล่าวเพิ่มเติมว่า นายกรัฐมนตรีสั่งการ ควบคุมทุกภาคส่วนเพื่อหามาตรการลดภาระค่าครองชีพแก่ประชาชน ซึ่งปัญหาราคาสินค้าแพงส่วนหนึ่งเป็นผลกระทบจากราคาน้ํามันโลกที่เพิ่มสูงในปัจจุบัน ราคาสินค้าจึงแพงขึ้นตามกลไกตลาด โดยปัจจุบันรัฐบาลดําเนินการแก้ไขอย่างเร่งด่วนและสามารถแก้ปัญหาได้ในหลายส่วนแล้ว โดยขอให้เชื่อมั่นในการทํางานของรัฐบาล อีกทั้งขอประชาชนร่วมเป็นหูเป็นตาไม่ให้เกิดการเอาเปรียบผู้บริโภคปรับขึ้นราคาสินค้าเพื่อหาประโยชน์จากความเดือดร้อนของพี่น้องประชาชน
------------
รัฐบาลไทย-ข่าวทำเนียบรัฐบาล-ขสมก. เปิดเส้นทางเดินรถโดยสาร สาย 2 - 36 ไทรน้อย - ศูนย์ราชการฯ แจ้งวัฒนะ เริ่ม 20 พ.ค. นี้
วันศุกร์ที่ 20 พฤษภาคม 2565
ขสมก. เปิดเส้นทางเดินรถโดยสาร สาย 2 - 36 ไทรน้อย - ศูนย์ราชการฯ แจ้งวัฒนะ เริ่ม 20 พ.ค. นี้
...
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ (ขสมก.) กระทรวงคมนาคม เปิดเผยว่า ตามแผนปฏิรูปเส้นทางรถโดยสารประจําทางในเขตกรุงเทพมหานคร และจังหวัดที่มีเส้นทางต่อเนื่อง ขสมก. มีเส้นทางเดินรถโดยสาร จํานวน 107 เส้นทาง ซึ่ง กรมการขนส่งทางบก ได้อนุมัติใบอนุญาตประกอบการขนส่งประจําทางให้กับ ขสมก.แล้ว จํานวน 18 เส้นทาง โดยเมื่อวันที่ 28 มกราคม 2565 กรมการขนส่งทางบก ได้อนุมัติใบอนุญาตฯ ให้กับ ขสมก. เพิ่มอีก 1 เส้นทาง คือ สาย 2 - 36 เส้นทาง ไทรน้อย - ศูนย์ราชการฯ แจ้งวัฒนะ ซึ่งเส้นทางดังกล่าว เป็นเส้นทางใหม่ที่มีการสํารวจแล้วว่า สามารถอํานวยความสะดวกให้กับประชาชนในการเดินทางไปยังศูนย์ราชการฯ แจ้งวัฒนะ และช่วยประหยัดค่าใช้จ่ายในการเดินทาง เนื่องจากประชาชนไม่ต้องใช้บริการรถโดยสารหลายต่อ
โดย ขสมก. ได้จัดรถโดยสารสําหรับให้บริการในเส้นทางดังกล่าว จํานวน 13 คัน แบ่งเป็น รถโดยสารธรรมดา จํานวน 10 คัน และรถโดยสารปรับอากาศยูโรทู จํานวน 3 คัน ให้บริการในวันธรรมดา วันละ 40 เที่ยว ให้บริการในวันหยุด วันละ 32 เที่ยว ตั้งแต่เวลา 04.30 - 22.00 น. เริ่มให้บริการ ตั้งแต่วันที่ 20 พฤษภาคม 2565 เป็นต้นไป โดย ขสมก. ได้รับการสนับสนุนพื้นที่จอดรถโดยสาร ท่าต้นทาง (ไทรน้อย) จากเทศบาลตําบลไทรน้อย จังหวัดนนทบุรี และท่าปลายทาง (ศูนย์ราชการฯ แจ้งวัฒนะ) จากบริษัท ธนารักษ์พัฒนาสินทรัพย์ จํากัด
ทั้งนี้ เมื่อสามารถจัดหารถโดยสารใหม่ ใช้พลังงานสะอาดเป็นมิตรกับสิ่งแวดล้อม มาให้บริการประชาชนได้แล้ว ขสมก. ก็จะนํารถโดยสารดังกล่าว มาให้บริการแทนรถโดยสารเดิม เพื่อให้เป็นไปตามหลักเกณฑ์ และเงื่อนไขการขออนุญาตประกอบการขนส่งประจําทางของกรมการขนส่งทางบกต่อไป
รัฐบาลไทย-ข่าวทำเนียบรัฐบาล-กสร. เตือนนายจ้าง ลูกจ้างดูแลความปลอดภัยในที่ทำงานช่วงฤดูฝน เพิ่มความระมัดระวัง เพื่อป้องกันการสูญเสียต่อชีวิตและทรัพย์สิน
วันพุธที่ 18 พฤษภาคม 2565
กสร. เตือนนายจ้าง ลูกจ้างดูแลความปลอดภัยในที่ทํางานช่วงฤดูฝน เพิ่มความระมัดระวัง เพื่อป้องกันการสูญเสียต่อชีวิตและทรัพย์สิน
กรมสวัสดิการและคุ้มครองแรงงานเตือนนายจ้าง และลูกจ้างดูแลความปลอดภัยในที่ทํางานช่วงฤดูฝน ตรวจสอบเครื่องจักร อุปกรณ์ไฟฟ้า หากทํางานใกล้ชิดสารเคมีต้องปฏิบัติตามกฎระเบียบและขั้นตอนการปฏิบัติงานอย่างเคร่งครัด พร้อมกําชับนายจ้างกํากับดูแลลูกจ้างขับขี่
นายนิยม สองแก้ว อธิบดีกรมสวัสดิการและคุ้มครองแรงงานเปิดเผยว่า ตามที่กรมอุตุนิยมวิทยาได้ประกาศคาดการณ์ว่าประเทศไทยจะสิ้นสุดฤดูร้อน และเริ่มเข้าสู่ฤดูฝนในวันที่ 13 พฤษภาคม 2565 เนื่องจากมีฝนตกชุก และต่อเนื่องครอบคลุมพื้นที่ส่วนใหญ่ของประเทศนายสุชาติ ชมกลิ่น รัฐมนตรีว่าการกระทรวงแรงงานมีความห่วงใยนายจ้าง ลูกจ้างในเรื่องความปลอดภัยในการทํางานช่วงฤดูฝน เนื่องจากเป็นช่วงฤดูที่เกิดอุบัติเหตุได้ง่าย จนอาจจะทําให้นายจ้าง และลูกจ้างได้รับบาดเจ็บหรือเสียชีวิต รวมถึงเกิดความสูญเสียต่อทรัพย์สิน กรมสวัสดิการและคุ้มครองแรงงาน (กสร.) จึงขอให้นายจ้าง และลูกจ้างร่วมกันดูแลสถานประกอบกิจการให้มีความปลอดภัยในการทํางาน โดยการร่วมกันตรวจสอบเครื่องจักรอุปกรณ์ต่างๆ โดยเฉพาะอุปกรณ์ไฟฟ้า เพื่อป้องกันอันตรายที่อาจเกิดขึ้น เช่น ไฟฟ้ารั่ว ดูด หรือไฟฟ้าลัดวงจร หากลูกจ้างมีความจําเป็นต้องปฏิบัติงานใกล้ชิดกับสารเคมีที่ทําปฏิกิริยากับน้ํา ต้องสวมใส่อุปกรณ์ป้องกันอันตราย และปฏิบัติตามกฎระเบียบและขั้นตอนการปฏิบัติงานอย่างเคร่งครัด พร้อมทั้งมีมาตรการเกี่ยวกับการขับขี่ปลอดภัยทั้งในการให้ความรู้และกํากับดูแลให้ลูกจ้างที่ใช้ยานพาหนะเพิ่มความระมัดระวังและตรวจสอบสภาพความพร้อมของรถก่อนออกเดินทางทุกครั้ง เพื่อป้องกันอุบัติเหตุที่อาจเกิดจากการลื่นไถลบนท้องถนน
นายนิยม สองแก้ว อธิบดี กสร.กล่าวเพิ่มเติมว่า จากการคาดการณ์ของกรมอุตุนิยมวิทยาในช่วงเดือนสิงหาคม และเดือนกันยายน จะเป็นช่วงที่ฝนตกหนักถึงหนักมากในหลายพื้นที่ และอาจก่อให้เกิดสภาวะน้ําท่วมฉับพลัน น้ําป่าไหลหลาก รวมทั้งน้ําล้นตลิ่งได้ในหลายพื้นที่ จึงอยากให้สถานประกอบกิจการที่ตั้งอยู่ในบริเวณที่อาจได้รับผลกระทบ เตรียมความพร้อมเพิ่มความระมัดระวังเป็นพิเศษ เพราะอาจเกิดเหตุความไม่ปลอดภัย เช่น เกิดน้ําท่วมฉับพลัน ดินโคลนถล่ม ทําให้อาคารหรือสิ่งปลูกสร้างทรุดตัวหรือพังทลาย โดยมอบหมายเจ้าหน้าที่ความปลอดภัยในการทํางาน หรือผู้ที่เกี่ยวข้องเข้าตรวจสอบโครงสร้าง อาคาร สถานที่ให้อยู่ในสภาพที่ปลอดภัยอยู่ตลอดเวลา หากมีข้อสงสัยสามารถสอบถามเพิ่มเติมได้ที่ กองความปลอดภัยแรงงาน โทร 0 2448 9128-39 หรือโทรสายด่วน 1546 และ 1506 กด 3
รัฐบาลไทย-ข่าวทำเนียบรัฐบาล-บสย.เปิดรับค้ำประกัน Soft Loan Extra ช่วย SMEs เข้าถึงสินเชื่อง่ายขึ้น
วันศุกร์ที่ 1 เมษายน 2565
บสย.เปิดรับค้ําประกัน Soft Loan Extra ช่วย SMEs เข้าถึงสินเชื่อง่ายขึ้น
วันศุกร์ที่ 1 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสนับสนุนให้ผู้ประกอบการ SMEs เข้าถึงสินเชื่อได้ง่ายขึ้นเพื่อเสริมสภาพคล่องในการดําเนินธุรกิจ โดยเห็นชอบกรอบวงเงิน 15,854 ล้านบาท ให้บรรษัทประกันสินเชื่ออุตสาหกรรมขนาดย่อม หรือ บสย. เปิดรับคําขอโครงการค้ําประกันสินเชื่อระยะพิเศษ หรือ Soft Loan Extra โดยยกเว้นค่าดําเนินการค้ําประกัน และลดค่าธรรมเนียม 2 ปีแรก จากเดิมร้อยละ 1.75 ต่อปี เหลือ ร้อยละ 1 เนื่องจากรัฐบาลออกให้ร้อยละ 0.75 ระยะเวลาค้ําประกันสูงสุด 8 ปี คาดว่าจะช่วยผู้ประกอบการ SMEs ให้เข้าถึงสินเชื่อได้ไม่น้อยกว่า 67,400 ราย ก่อให้เกิดสินเชื่อในระบบสถาบันการเงินไม่น้อยกว่า 84,000 ล้านบาท ผู้ประกอบการ SMEs ที่สนใจ ยื่นขอได้ตั้งแต่บัดนี้ (1เม.ย.65) – 31 ธ.ค.2566
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. ผ่านร่างกฎกระทรวง 2 ฉบับ ไม่เก็บค่าปรับ! ต่ออายุเครื่องหมายการค้า-จ่ายค่าธรรมเนียมสิทธิบัตรเกินกำหนด
วันจันทร์ที่ 24 มกราคม 2565
ครม. ผ่านร่างกฎกระทรวง 2 ฉบับ ไม่เก็บค่าปรับ! ต่ออายุเครื่องหมายการค้า-จ่ายค่าธรรมเนียมสิทธิบัตรเกินกําหนด
ครม. ผ่านร่างกฎกระทรวง 2 ฉบับ ไม่เก็บค่าปรับ! ต่ออายุเครื่องหมายการค้า-จ่ายค่าธรรมเนียมสิทธิบัตรเกินกําหนด
วันนี้ (24 ม.ค. 65) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 24 มกราคม 2565 ว่า ครม. อนุมัติร่างกฎกระทรวงพาณิชย์ รวม 2 ฉบับ เพื่อเป็นการลดภาระและบรรเทาความเดือดร้อนให้กับเจ้าของเครื่องหมายการค้าและผู้ถือสิทธิบัตรที่ได้รับผลกระทบทางเศรษฐกิจจากโรคโควิด-19 โดยร่างกฎกระทรวงฉบับแรก คือ ร่างกฎกระทรวงยกเว้นค่าธรรมเนียมเพิ่มตามกฎหมายว่าด้วยเครื่องหมายการค้า พ.ศ. .... มีสาระสําคัญเป็นการยกเว้นค่าธรรมเนียมเพิ่ม (ค่าปรับ) ร้อยละ 20 ของค่าธรรมเนียมการต่ออายุการจดทะเบียนเครื่องหมายการค้า เครื่องหมายบริการ เครื่องหมายรับรอง และเครื่องหมายร่วม ซึ่งเจ้าของเครื่องหมายจะต้องชําระเพิ่มในกรณีที่ไม่ได้ต่ออายุการจดทะเบียนภายในเวลาที่กฎหมายกําหนด ส่วนฉบับที่ 2 คือ ร่างกฎกระทรวงยกเว้นค่าธรรมเนียมเพิ่มตามกฎหมายว่าด้วยสิทธิบัตร พ.ศ. .... มีสาระสําคัญเป็นการยกเว้นค่าธรรมเนียมเพิ่ม (ค่าปรับ) ร้อยละ 30 ของค่าธรรมเนียมรายปี ซึ่งเรียกเก็บจากผู้ถือสิทธิบัตรและอนุสิทธิบัตรที่ไม่ได้ชําระค่าธรรมเนียมรายปีภายในเวลาที่กฎหมายกําหนด
ทั้งนี้ ให้ยกเว้นค่าธรรมเนียมเพิ่ม (ค่าปรับ) ตามร่างกฎกระทรวงทั้ง 2 ฉบับ มีผลตั้งแต่วันถัดจากวันประกาศในราชกิจจานุเบกษาจนถึงวันที่ 30 กันยายน 2565 โดยร่างกฎกระทรวงทั้ง 2 ฉบับนี้ ไม่มีผลเป็นการขยายระยะเวลาการยื่นคําขอและการชําระค่าธรรมเนียมการต่ออายุ เจ้าของเครื่องหมายการค้าและผู้ถือสิทธิบัตรและอนุสิทธิบัตร ยังคงต้องยื่นคําขอต่ออายุและชําระค่าธรรมเนียมการต่ออายุภายในเวลาที่กฎหมายกําหนดไว้ตามเดิม
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจำวันที่ 16 พฤศจิกายน 2564 เวลา 08.30 น. สัญจรผ่านได้ 16 สายทาง ไม่สามารถสัญจรผ่านได้ 8 สายทาง
วันอังคารที่ 16 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจําวันที่ 16 พฤศจิกายน 2564 เวลา 08.30 น. สัญจรผ่านได้ 16 สายทาง ไม่สามารถสัญจรผ่านได้ 8 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 16 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด รวม 24 สายทาง สัญจรผ่านได้ 16 สายทาง และไม่สามารถสัญจรผ่านได้ 8 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 16 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด ได้แก่ ชัยภูมิ สุรินทร์ บุรีรัมย์ มหาสารคาม ร้อยเอ็ด พระนครศรีอยุธยา สุพรรณบุรี และนครปฐม รวม 24 สายทาง สามารถสัญจรผ่านได้ 16 สายทาง และไม่สามารถสัญจรผ่านได้ 8 สายทาง แบ่งเป็น น้ําท่วมสูง 7 สายทาง (7 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ําชี ท่านกโง่ อําเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง สร.021 ถนนเชิงลาดสะพานมิตรภาพสระขุด อําเภอชุมพลบุรี จังหวัดสุรินทร์ น้ําท่วมสูง 40 เซนติเมตร (ช่วง กม. ที่ 1+200 - 3+400)
3. สายทาง สร.022 สะพานมิตรภาพบะ - หนองเรือ อําเภอท่าตูม และชุมพลบุรี จังหวัดสุรินทร์ น้ําท่วมสูง 50 เซนติเมตร (ช่วง กม. ที่ 3+150 - 4+000)
4. สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 80 เซนติเมตร (ช่วง กม. ที่ 2+050 - 3+500)
5. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 3+575 - 6+550)
6. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 5+200 - 8+530)
7. สายทาง สพ.005 สะพานบางแม่หม้าย - บางเลน อําเภอบางปลาม้า จังหวัดสุพรรณบุรี น้ําท่วมสูง 45 เซนติเมตร (ช่วง กม. ที่ 0+100 - 0+800)
8. สายทาง นฐ.058 สะพานบางไผ่นารถข้ามแม่น้ําท่าจีน อําเภอบางเลน จังหวัดนครปฐม น้ําท่วมสูง 40 เซนติเมตร (ช่วง กม. ที่ 0+300)
ทั้งนี้ ทช. ได้ดําเนินการติดตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทาง สามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-CAAT ยืนยันเที่ยวบินจากภูเก็ตแซนด์บ็อกซ์ได้รับข้อยกเว้นทำการบินไปยังสนามบินสุวรรณภูมิ
วันจันทร์ที่ 9 สิงหาคม 2564
CAAT ยืนยันเที่ยวบินจากภูเก็ตแซนด์บ็อกซ์ได้รับข้อยกเว้นทําการบินไปยังสนามบินสุวรรณภูมิ
CAAT ออกคําสั่งมีผลตั้งแต่วันที่ 21 กรกฎาคม 2564 ห้ามสายการบินที่ให้บริการผู้โดยสาร (Passenger Flight) ทําการบินเที่ยวบินภายในประเทศรับส่งผู้โดยสารเข้าหรือออกพื้นที่ควบคุมสูงสุดและเข้มงวด (พื้นที่สีแดงเข้ม) ซึ่งเป็นไปตามมาตรการควบคุมโรคของ ศบค.
สืบเนื่องจากกระแสข่าวที่ปรากฏว่านักท่องเที่ยวต่างชาติในโครงการภูเก็ตแซนด์บ็อกซ์ต้องเดินทางโดยรถบัสจากจังหวัดภูเก็ตไปยังสนามบินสุวรรณภูมิเพื่อเดินทางกลับประเทศ สาเหตุเพราะสํานักงานการบินพลเรือนแห่งประเทศไทย (CAAT) ได้ออกคําสั่งมีผลตั้งแต่วันที่ 21 กรกฎาคม 2564 ห้ามสายการบินที่ให้บริการผู้โดยสาร (Passenger Flight) ทําการบินเที่ยวบินภายในประเทศรับส่งผู้โดยสารเข้าหรือออกพื้นที่ควบคุมสูงสุดและเข้มงวด (พื้นที่สีแดงเข้ม) ซึ่งเป็นไปตามมาตรการควบคุมโรคของ ศบค.
CAAT ขอชี้แจงข้อมูลเพิ่มเติมเพื่อความชัดเจน ดังนี้
1. ประกาศเรื่องแนวปฏิบัติสําหรับผู้ดําเนินการสนามบินและผู้ดําเนินการเดินอากาศในเส้นทางการบินภายในประเทศในระหว่างสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ฉบับที่ 3) ออกเมื่อวันที่ 18 กรกฎาคม 2564 ที่กระแสข่าวอ้างถึง นั้นยกเว้นเที่ยวบินที่เกี่ยวข้องกับโครงการพื้นที่นําร่องเปิดประเทศ (แซนด์บ็อกซ์ Sandbox)
2. แม้ขณะนี้ไม่มีเที่ยวบินประจําตามตารางเวลา ให้บริการผู้โดยสารในเส้นทางระหว่างจังหวัดภูเก็ตและกรุงเทพมหานคร แต่ CAAT เปิดให้สายการบินขออนุญาตทําการบินในลักษณะเช่าเหมาลํา (Charter Flight) จากจังหวัดภูเก็ตมายังสุวรรณภูมิได้ แต่ด้วยข้อจํากัดในด้านของจํานวนผู้โดยสารอาจทําให้สายการบินพิจารณาไม่จัดเที่ยวบินไปจังหวัดภูเก็ตเพื่อไปรับนักท่องเที่ยวแซนด์บ็อกซ์ เนื่องจากพิจารณาแล้วอาจจะไม่คุ้มในการปฏิบัติการบิน
3. ปัจจุบันยังมีเที่ยวบินให้บริการจากจังหวัดภูเก็ตไปยังสนามบินอู่ตะเภาฯ จังหวัดระยอง ซึ่ง CAAT ได้ประสานและกําชับสายการบินว่าให้อํานวยความสะดวกกับผู้โดยสาร โดยการจัดรถรับ - ส่งไปยังสนามบินสุวรรณภูมิ เพื่อบรรเทาปัญหาการเดินทางของนักท่องเที่ยวโครงการภูเก็ตแซนด์บ็อกซ์ ระหว่างที่ยังไม่มีสายการบินใดให้บริการเที่ยวบินเช่าเหมาลําในเส้นทางดังกล่าว